cyanic-selkie/wikianc huggingface dataset:
Nemezidė (žvaigždė)
Koiperio skardis
Teoriškai buvo spėjama jog Koiperio žiedas turėtų būti gana platus. Maždaug už 55 astronominių vienetų nuo Saulės buvo tikimąsi rasti ypač daug asteroidų, nes ten jų orbitos būtų stabilios (5:2 rezonansas su Neptūno orbita). Tačiau kaip tik ties šia riba jų ima pasitaikyti vis rečiau. Vienas galimų paaiškinimų - asteroidus išsklaido periodiškai ten praskrendantis masyvus dangaus kūnas (šiuo atveju tam pakaktų Marso ar Žemės dydžio planetos).
Tychė
Sednos orbitai ir ilgaperiodžių kometų atvykimo taškams paaiškinti žvaigždė nebūtina, pakanka giliai Orto debesyje esančios didelės planetos, kuriai pasiūlytas Tychės (sėkmės deivė) vardas. Tokia planeta turėtų skrieti „tik“ už maždaug ketvirčio šviesmečio (15,000 AV) bet irgi būtų apie penkis kartus masyvesnė už Jupiterį. Neaiškinant periodiško rūšių išnykimo, orbitos periodas galėtų būti trumpesnis (1,8 mln. m). Tačiau Tychės orbitos plokštuma nesutaptų su kitų planetų orbitos plokštuma, jos masė ir atstumas planetai būtų gana neįpasti, todėl greičiausiai ir susiformavimo istorija turėtų būti ne tokia kaip kitų planetų. Tychės paieškos kol kas taip pat nesėkmingos.
Tiesioginiai stebėjimai
Šiuolaikiniai astronominiai prietaisai aptinka rudąsias nykštukes 10 šviesmečių atstumu nuo Saulės. Jei egzistuotų Nemezidė, ji neabejotinai būtų nustatyta. Dabartiniai infraraudonosios šviesos teleskopai matytų tokį objektą net jei toji žvaigždė jau būtų užgesusi ir beveik visiškai atšalusi (150 °K - apie -123 °C).
2011 m. buvo žinoma apie 1500 tokių žvaigždžių, bet nė viena nepriklausė Saulės sistemai. Nemezidės hipotezės šalininkai teigia, jog Nemezidė dangumi slenka pernelyg lėtai, jog ją būtų lengva pastebėti, net jei pati žvaigždė seniai žinoma ir įtraukta į katalogus. 1997–2001 m. vykęs 2MASS paieškų projektas, kurio vienas tikslų buvo arti esančių mažos masės žvaigždžių paieška, Nemezidės neaptiko. Dėl nepavykusių astronominių paieškų šiuo metu didžioji mokslininkų dalis mano, jog Nemezidė neegzistuoja.
Pride Park Stadium
Pride Park Stadium yra futbolo stadionas Derbyje, Rytų Midlandse, Anglijoje. Nuo 1997 m. namų rungtynes žaidžia Derby County FC, kurie persikėlė iš Baseball Ground stadiono. Stadionas, kuriame telpa 33 597 žiūrovai, yra šešioliktas pagal dydį futbolo stadionų Jungtinė Karalystėje.
Stadione kartą žaidė Anglijos vyrų futbolo rinktinė, tuo metu kai Wembley stadionas buvo statomas. Taip pat vyko kelios Anglijos jaunimo iki 21 metų futbolo rinktinės varžybos, ir 2010 m. spalio 11 d. draugiškos rungtynės tarp Brazilijos ir Ukrainos rinktinių.
Stadione vyko ir muzikos renginiai. 2005 m. liepos 26 d. koncertavo Rod Stewart, o 2006 m. liepos 5 d. – Red Hot Chili Peppers.
4-oji Rusijos karinė bazė
4-oji Rusijos karinė bazė, oficialus pavadinimas 4-oji gvardijos Vapniarkos ir Berlyno Raudonosios vėliavos, Suvorovo ir Kutuzovo ordinų karinė bazė  – Rusijos kariuomenės bazė nepripažintoje Pietų Osetijoje, Rusijos karinės ir geopolitinės įtakos Kaukaze elementas, skirtas ginti P. Osetijos nepriklausomybę.
Bazė įsikūrusi Cchinvalio mieste ir Džavos gyvenvietėje. Bazės vadas – generolas majoras Aeksandras Šušukinas.
Priešistorė
Po 1991–1992 m. Pietų Osetijos karo pagal Dagomyso sutartis apie taikų Gruzijos ir Osetijos konflikto sureguliavimą buvo sukurta Mišrioji kontrolės komisija iš 4 šalių (Gruzija, Pietų Osetija, Rusija ir Šiaurės Osetija) atstovų. Nuo 1993 m. iki 2008 m. Pietų Osetijoje buvo dislokuotos Mišriosios taikos palaikymo pajėgos, kurias sudarė trys batalionai, Rusijos, Gruzijos ir P.Osetijos), taip pat Cchinvalyje buvo ESBO Stebėtojų misija. Prieš 2008 m. Pietų Osetijos karą Gruzijos taikdariai, įėję į Mišriąsias taikos palaikymo pajėgas, paliko pajėgų teritoriją, gruzinų padaliniai ėmė nebepaklusti Mišriųjų taikos palaikymo pajėgų vadovybei. Po 2008 m. karo, pradėto Gruzijos,  , Mišriosios taikos palaikymo pajėgos nustojo egzistuoti.
Pasibaigus karui ir Rusijai pripažinus Pietų Osetiją buvo priimtas nutarimas P. Osetijoje įkurti nuolat veikiančią Rusijos karinę bazę.
Įkūrimas
Bazė suformuota 2009 m. vasario 9 d. 693-ojo motošaulių pulko iš 19-osios motošaulių divizijos. 2010 m. balandžio 7 d. Rusijos gynybos ministras Anatolijus Serdiukovas ir Pietų Osetijos ministras Jurijus Tanajevas pasirašė „Sutartį apie jungtinę karinę bazę Pietų Osetijos teritorijoje“.
Pagal Rusijos ir Pietų Osetijos sutartį į bazės sudėtį įeina buvę taikdarių objektai Cchinvalyje, poligonas Dzarceme, karinis miestelis ir aviabazė Džavoje, karinis miestelis radiolokacinei kuopai 4 km į šiaurę nuo Cchinvalio, bendrojo bazavimo aerodromas Kurtoje. Numatyta, kad visais šiais objektais naudosis tiek Rusijos, tiek Pietų Osetijos ginkluotosios pajėgs. Mokestis už naudojimąsi baze nenumatytas. Bazės naudojimo trukmė – 49 metai, numatytas automatinis kartotinis pratęsimas papildomiems 15 metų laikotarpiams.
Pietų Osetijoje dislokuoti apie 4000 Rusijos kariškių. 2012 m. numatyta bazėje suformuoti vadinamąjį „osetinų batalioną“, kuriame tarnaus Pietų Osetijos gyventojai. Bataliono kariai vėliau turės tapti Pietų Osetijos armijos branduoliu.
Lipčius (reikšmės)
Lipčius – gali reikšti:
Kanados baudžiamasis kodeksas
Kanados baudžiamasis kodeksas  – federalinis Kanados įstatymas; baudžiamasis kodeksas. Pagal Kanados Konstituciją, baudžiamoji teisė priskiriama išimtinei federalinio parlamento kompetencijai.
Istorija
Kodeksas priimtas 1892 m. Tuo metu jis buvo teisingumo ministro Džono Tomsono įstatymo projektas, paremtas pirminiu variantu, vad. Stiveno kodeksu, sudarytu sero Džeimso Stiveno Karališkojoje komisijoje Anglijoje 1879 m., įtakojusiu Kanados teisėtyrininko Džordžo Berbidžo darbus.
Sergio Mattarella
Sergio Mattarella (g. 1941 m. liepos 23 d.) – Italijos politikas, teisėjas, nuo 2015 m. vasario 3 d. išrinktas 12-tuoju Italijos prezidentu.
Nuo 1983 iki 2008 m. jis buvo Italijos parlamento nariu, metus dirbo švietimo, dvejus – gynybos ministru. 2011 m. jis tapo šalies konstitucinio teismo teisėju. Jis priklauso Italijos demokratų partijai, kurią pats padėjo įkurti.
Jo kandidatūrą į šalies prezidentus pasiūlė Demokratų partija ir šalies ministras pirmininkas Matteo Renzi. 2022 m. sausio 29 d. perrinktas antrai kadencijai.
Adolfas Mondeika
Adolfas Mondeika (1887 m. lapkričio 5 d. Vabalių k., Naujamiesčio valsč., Panevėžio apskr. – 1964 m. gruodžio 21 d. Čikagoje) – vargonininkas ir chorvedys.
Biografija
Iš mažens turėjo gražų balsą ir mėgo dainuoti. Pirmąsias muzikos žinias gavo iš Sidabravo vargonininko Žukausko, pas kurį mokėsi apie trejus metus. Vėliau muzikos žinias gilino J. Naujalio vargonininkų kursuose Kaune.
Nuo 1904 m. pradėjo savarankiškai vargonininkauti Joniškio, o vėliau Daugų parapijoje, vadovavo chorams. 1911 m. atvykęs į JAV, vargonininkavo ir vadovavo chorams įvairiose lietuvių parapijose: Šv. Jurgio Utica, NY, Šv. Onos parapijoje Spring Valley, IL, Šv. Petro ir Povilo parapijose Vestvilyje, IL, ir Grand Rapidse, MI.
Nuo 1924 m. iki pensijos vargonininkavo Šv. Antano parapijoje Sisere, IL, vadovavo Šv. Grigaliaus chorui (apie 60 dalyvių). Choras giedojo bažnyčiose, organizavo metinius koncertus ir vaidinimus, dalyvavo 1933, 1936, 1939 ir 1956 m. lietuvių dainų šventėse bei kituose tautiniuose renginiuose. Choro repertuare buvo aštuonios mišios, daug giesmių, mišparų ir dainų. Koncertuose talkindavo dukra Marija Mondeikaitė-Kutz – vargonininkė virtuoze ir chorvedė.
Chang'e 2
Chang’e 2  – bepilotis Kinijos Mėnulio orbitos tyrinėjimo erdvėlaivis. Jis pavadintas kinų Mėnulio deivės Čangės vardu. Tai yra antrasis tokios misijos erdvėlaivis – nuo 2007 iki 2009 m. buvo naudojamas „Chang'e 1“ erdvėlaivis.
Adolfas Mondeika
Biografija
A. Mondeika dirbo daug visuomeninių darbų. Subūrė apylinkės vargonininkus, kurių choras giedodavo bažnyčiose atlaidų metu.
Chang'e 2
„Chang’e 2“ paleistas 2010 m. spalio 1 d. iš Sičango kosminių skrydžių centro Sičuane. Šis erdvėlaivis panašus į „Chang’e 1“, bet su tam tikrais technologiniais patobulinimais.
Ištyręs Mėnulio orbitą erdvėlaivis buvo nusiųstas į Žemė–Saulė L2 Lagranžo tašką. Kinijos kosmoso tyrimų agentūra tapo trečiąja po NASA ir ESA pasiekusia šį tašką. Šio taško orbitą „Chang’e 2“ pasiekė 2011 m. rugpjūčio 25 d. Kitų metų balandį erdvėlaivis paliko šią orbitą ir nuskriejo link „4179 Toutatis“ asteroido, pro kurį praskriejo gruodį. Šis pasiekimas leido Kinijai tapti ketvirtąja šalimi pasiekusia asteroidą po JAV, ES ir Japonijos.
Adolfas Mondeika
Biografija
Nuo 1933 m. priklausė ALRK Vargonininkų sąjungai, daug kartų buvo Centro valdybos iždininkas ir iždo globėjas, nuo 1960 m. Vargonininkų sąjungos garbės narys. Daug metų buvo Cicero Katalikų federacijos skyriaus pirmininkas, 1935 m. lankėsi Lietuvoje.
Chang'e 2
Vienas svarbiausių „Chang’e 2“ tikslų buvo detalus Mėnulio orbitos ištyrimas, ruošiantis „Chang'e 3“ nusileidimui ant šio Žemės palydovo paviršiaus, kuris planuojamas 2013 m. gruodį.
Bronius Paliulis
Bronius Paliulis (g. 1952 m. rugpjūčio 24 d. Daugėliškiuose, Ukmergės raj.) – inžinierius, Lietuvos ir Kelmės rajono politinis bei visuomenės veikėjas.
Biografija
1975 m. baigė Lietuvos žemės ūkio akademiją, inžinierius – mechanikas. 1992–2003 m. SPUAB „Kelmės vanduo“ vyr. inžinierius. 2003–2007 m. Kelmės rajono savivaldybės administracijos direktorius.
Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Kelmės rajono skyriaus narys. Nuo 2005 m. skyriaus pirmininko pavaduotojas.
1995–2003 m., 2003 m. kovo – balandžio mėn ir 2007 m. (atsisakė mandato) Kelmės rajono savivaldybės tarybos narys. 1997–2003 m. Kelmės rajono savivaldybės valdybos narys.
Ieva (reikšmės)
Ieva gali reikšti:
Vikimedijos fondas
Vikimedija, Vikimedijos fondas – tarptautinė nevyriausybinė, ne pelno siekianti organizacija, kurios tikslas – remti atvirąsias žinias.
To siekdamas, Vikimedijos fondas platina wiki įrangą, ją vysto, plėtoja ir tobulina. Pats žymiausias projektas iki šiol yra laisvoji enciklopedija – Vikipedija, šiuo metu kuriama daugiau nei 200 kalbų.
Vikimedijos fondo steigėjas – JAV verslininkas, filantropas bei informatikas Džimis Veilsas, šiuo metu einantis fondo valdybos pirmininko pareigas. Dabartinė vadovė – Maryana Iskander.
Organizacija
Skėtinė organizacija yra „Wikimedia Foundation Inc.“, įsteigta pagal JAV Floridos įstatymus.
Projektai
thumb|400px|Vikimedijos organizacinė struktūra
Vilniaus Šv. Dvasios bažnyčia
Vilniaus Šventosios Dvasios bažnyčia, plačiau žinoma kaip Vilniaus Dominikonų bažnyčia, stovi Vilniaus senamiestyje.
Istorija
Manoma, kad pirmoji bažnyčia (arba koplyčia) buvo pastatyta apie 1323 m. 1408 m. pradėta statyti gotikinė bažnyčia, kuri 1441 m. padidinta, įkurta parapija. Lietuvos didžiojo kunigaikščio Aleksandro iniciatyva 1501 m. pastatyta mūrinė bažnyčia ir atiduota šalia įsikūrusiam dominikonų vienuolynui. Jam paskirtas namas mieste ir Vingrių šaltiniai.
1610 ir 1655 m. bažnyčia ir vienuolynas degė. 1679–1688 m. atstatyti ir rekonstruoti. Rekonstrukcijai vadovavo vienuolyno viršininkas Mykolas Vainilavičius. Po 1726, 1737, 1748 ir 1749 m. gaisrų vienuolyno ir bažnyčios liko tik sienos. Bažnyčia iki 1770 m. atstatyta, išplėsta, pastatyti 2 bokštai, kupolas, choras, altoriai ir portalas. Vienuolynas atstatytas iki 1776 m. Jam 1786 m. priklausė Baltupių palivarkas.
1812 m. apnaikintas bažnyčios vidus, paimti brangesni liturginiai reikmenys. 1813–1815 m. suremontuota. 1844 m. uždarius vienuolyną, bažnyčia tapo parapine. Vienuolyne įkurtos magistrato įstaigos, butai ir kalėjimas. Jame kalinti 1863 m. sukilėliai. Klebono Antano Daniševskio pastangomis bažnyčia 1899 m. suremontuota.
1934–1936 m. jos rūsius tyrė Vilniaus universiteto studentai. Rūsiuose yra išlikusių žmonių palaikų. Manoma, kad tai karų ar epidemijų aukos. Nuo 1976 m. bažnyčia buvo restauruojama (vadovas architektas Evaldas Purlys).
1993 m. rugsėjo 5 d. popiežius Jonas Paulius II bažnyčioje susitiko su lenkų katalikais.
2011 m. liepos mėnesį antropologų ir archeologų grupė, kuriai vadovavo prof. Rimantas Jankauskas, baigė bažnyčios rūsiuose saugotų mumijų apžiūrą ir registravimą. Iš viso buvo rasta 23 mumijų, iš kurių trečdalis yra moterų, trečdalis vyrų ir trečdalis vaikų.
Architektūra
thumb|left|230px|Vilniaus Šventosios Dvasios bažnyčios informacinė lenta
Bažnyčia vėlyvojo baroko stiliaus, lotyniško kryžiaus plano, dvibokštė, bazilikinė, su elipsiniu kupolu. Vidus 3 navų, atskirtų pilioriais, dengtų cilindriniais skliautais. Yra 16 altorių. XVIII a. vargonai – vieni seniausių Lietuvoje.
This Left Feels Right
This Left Feels Right – amerikiečių roko grupės Bon Jovi studijinis albumas, kuriame įrašytos naujos dainų iš ankstesnių grupės albumų versijos. Jungtinėse Valstijose iki 2007 m. liepos parduota 549 727 šio albumo kopijų.
Grivinas (Girėnai)
Grivinas (,, nuo 1938 m. birželio 2 d. Güldengrund, 1945–1946 m. , nuo 1946 m. rugsėjo 7 d. ) – gyvenvietė Mažojoje Lietuvoje, Kaliningrado srities šiaurinėje dalyje, Nemano rajone, nuo 2008 m. birželio 30 d. Lunino kaimo gyvenvietės kaimas.
Gyventojai
Kaime 2010 m. buvo 28 gyvenamieji namai.
Europos Sąjungos agentūros
Europos Sąjungos agentūros – Europos Sąjungos institucijos, kitos ES organizacijos, padedančios ES valstybėms narėms spręsti naujus teisinius, techninius ir mokslinius uždavinius, siekti geografinės devoliucijos.
ES agentūros skirstomos į 4 skirtingas grupes:
Kiekvienoje ES šalyje yra tam tikros ES Agentūros. Lietuvoje - Europos lyčių lygybės institutas.
Gaulėnų apylinkė
Gaulėnų apylinkė – Lietuvos TSR administracinis-teritorinis vienetas šiaurės vakarų Lietuvoje.
Istorija
Apylinkė įkurta 1954 m. gegužės 25 d. iš Šatrijos apylinkės ir dalies Minupių apylinkės. 1963 m. sausio 12 d. prijungta prie Luokės apylinkės.
Mindaugas Balavakas
Mindaugas Balavakas (1970 m. rugpjūčio 23 d. Vilnius – 1991 m. liepos 31 d. Medininkai) – Lietuvos nepriklausomybės gynėjas, viena Medininkų žudynių aukų.
Biografija
1991 m. liepos 31 d. vykdė tarnybines pareigas, budėjo Medininkų pasienio poste. Nužudytas kartu su kitais budėjusiaisiais, manoma, Rygos sovietinės ypatingosios paskirties milicijos rinktinės (rus. OMON), pavaldžios TSRS vidaus reikalų ministerijai (spėjama, jos nurodymu), kariškių. Palaidotas Vilniuje, Antakalnio kapinėse.
Vidmantas Alekna
Vidmantas Alekna (g. 1957 m. sausio 2 d. Labanoras, Švenčionių rajonas) – Lietuvos gydytojas reumatologas, geriatras, biomedicinos mokslų daktaras.
Biografija
1980 m. baigė Vilniaus universitetą. 1993 m. biomedicinos mokslų daktaras. Stažavo Belgijoje, Didžiojoje Britanijoje, Kanadoje, Švedijoje.
Nuo 1980 m. Vilniaus universiteto Eksperimentinės ir klinikinės medicinos instituto mokslo darbuotojas, nuo 1993 m. šio instituto Gerontologijos ir reabilitacijos centro vadovas. Nuo 1998 m. Vilniaus universiteto dėstytojas; nuo 2008 m. profesorius.
Nuo 2000 m. žurnalo „Gerontologija“ vyr. redaktorius. Nuo 1996 m. Lietuvos osteoporozės fondo valdybos pirmininkas.
Mokslinė veikla
Mokslinio darbo pagrindinė kryptis – osteoporozės diagnostika, reumatoidinio artrito, osteoartrozės patogenezė ir gydymas, senyvo amžiaus žmonių sveikata ir gyvenimo kokybė, metabolinės kaulų ligos. Paskelbė daugiau kaip 130 mokslinių straipsnių.
Delain
Delain – simfoninio, gotikinio metalo grupė iš Nyderlandų.
Biografija
Delain įkūrė Martijn Westerholt, buvęs Nyderlandų gotikinio roko grupės Within Temptation pianistas. 2001 – aisiais jis susirgo ir buvo priverstas palikti Within Temptation, tačiau jau 2002 – aisiais jis suformavo tokio paties stiliaus grupę Delain. Prireikė 3 metų, kol 2005 – aisiais grupė pasirašė sutartį su Roadrunner Records. Netrukus, tų pačių metų liepą, Delain pradėjo įrašinėti savo debiutinį albumą Lucidity.
Pirmajam savo albumo atlikimui Delain pasikvietė puikiai žinomus įvairių roko grupių muzikantus. Į pagalbą atvyko: vokalistas Marco Hietala iš Nightwish, vokalistė Liv Kristine iš Leaves' Eyes, būgnininkas Ariën van Weesenbeek iš God Dethroned, gitaristas Ad Sluijter iš Epica, Orphanage įkūrėjai George Oosterhoek ir Guus Eikens taip pat garsioji vokalistė Sharon den Adel ir gitaristas Jan Yrlund iš Within Temptation.
Nariai
230px|thumb|right|Charlotte Wessels Dabartiniai
Buvę
Diskografija
Pirmasis Delain albumas Lucidity turėjo būti išleistas 2006 – jų balandį, tačiau procesas buvo nukeltas į gegužės pabaigą, o vėliau ir į rugpjūčio 21 – ą. Galiausiai, rugsėjo 4, atidėliojimai baigėsi ir Lucidity „išvydo dienos šviesą“. Oficialioje Delain svetainėje yra įkelti naujojo albumo dainų pavyzdžiai, taip pat dvi pilnos dainos Sleepwalker’s Dream ir The Gathering bei klipas Frozen. Iš debiutinio albumo buvo išleisti singlai: Frozen, See Me In Shadow ir The Gathering.
2007 – ųjų pabaigoje Delain paskelbė, kad 2008 – aisiais jie ketina išleisti antrą albumą. Delain koncertuose jau galime išgirsti dvi naujas dainas „Stay Forever“ ir „Start Swimming“. Olandų televizijoje pasirodė nauja Delain daina I’ll Reach You. 2008 – ųjų lapkričio mėn. Oficialioje grupės svetainėje buvo paskelbta, kad naujas albumas „April Rain“ Beniliukse bus išleistas jau kovo 20 – ąją dieną, o visame pasaulyje kovo 27 – ąją. Kaip ir pirmasis, taip ir šis albumas į rinką pateks bendradarbiaujant su „Roadrunner Records“.
Albumai
Singlai
Demonstraciniai Albumai
Apdovanojimai
Delain 2007 – aisiais buvo nominuoti New Sounds of Europe at EMA kategorijoje. Vienuoliktą dieną jie iškrito. Tais pačiais metais grupė buvo nominuota ir „TMF Awards“ „Best Rock“ kategorijoje.
Atomo fizika
Atomo fizika – fizikos sritis, nagrinėjanti atomus kaip izoliuotas sistemas, sudarytas iš elektronų ir atomo branduolių. Sritis daugiausia nagrinėja elektronų išsidėstymą apie branduolius ir procesus, kurių metu kinta šis išsidėstymas.
Dažnai terminas atomo fizika maišomas su branduoline energija ar branduoline fizika dėl terminų atomas ir branduolys panašumo. Tačiau yra išskiriamos dvi atskiros mokslo sritys: atomo fizika, nagrinėjanti atomus kaip elektronų ir branduolių sistemas; ir branduolinė fizika, nagrinėjanti vien tik atomo branduolius.
Istorija
Po Antrojo pasaulinio karo ėmė sparčiai vystytis abi, teorinė ir eksperimentinė, atomo fizikos kriptys. Šiam progresui padėjo pažanga kompiuterinėje technologijoje, leidusioje apskaičiuoti didesnius ir sudėtingesnius atomo struktūros modelius. Taip pat daug įtakos turėjo dalelių greitintuvų, detektorių, lazerių tobulėjimas ir kt.
Metalurgas Mimi
Metalurgas Mimi – 1972 m. Italijoje sukurtas filmas, nominuotas Kanų kino festivalyje.
Turinys
Karmelo, pravarde Mimi, palieka gimtąjį miestelį Sicilijoje, frigidišką žmoną Rozaliją ir išvyksta į Turiną ieškoti geresnio uždarbio. Savo dėdės, mafijos vadeivos dėka, jis gauna darbą gamykloje, pradeda domėtis politika ir bendrauti su komunistais. Jis tampa nuslėpto nelaimingo atsitikimo liudininku, tačiau negali duoti parodymų prieš savo giminaičius, kurių įtaka jaučiama visame mieste. Mimi susipažįsta su Fiorela ir pradeda kartu su ja gyventi, su ja susilaukia sūnaus, tačiau tuo pačiu lanko ir savo Sicilijoje likusią žmoną. Tapęs mafijos susidorojimo liudininku, bet nedrįstantis duoti parodymų, Mimi su Fiorela ir sūnumi grįžta į gimtą miestą, kur už tylėjimą gauna gerai apmokamą darbą. Netrukus jis sužino, kad Rozalija laukiasi nuo kito vyro (policininko) ir keršydamas nusprendžia suvilioti šio žmoną...
Tanga
Tanga  – miestas šiaurės rytų Tanzanijoje, Indijos vandenyno pakrantėje, netoli Kenijos sienos, priešais Pembos salą. Regiono administracinis centras. Svarbus jūrų uostas (eksportuojama kava, sizalis, medvilnė, arbata), geležinkelių mazgas (linijos į Dar es Salamą, Arušą), oro uostas. Veikia ligoninė, medicinos tyrimų centras. Apylinkėse yra Ambonio urvai, senovinių miestų griuvėsiai, paplūdimiai.
Istorija
Tanga kolonijiniais metais iškilo kaip sizalio eksporto centras. 1889 m. čia įsikūrė Vokietijos Rytų Afrikos karinis garnizonas. 1914–1916 m. vyko britų ir vokiečių mūšiai dėl Tangos.
Tiesioginė tyčia
Tiesioginė tyčia – kaltės teisėje forma. Lietuvos baudžiamoji teisė ją apibrėžia taip, kad darydamas veiką, asmuo suvokė pavojingą baudžiamosios veikos pobūdį ir norėjo taip veikti; jį darydamas asmuo suvokė pavojingą baudžiamosios veikos pobūdį, numatė, kad dėl jo veikimo ar neveikimo gali atsirasti padariniai (pagal atitinkamas baudžiamosios teisės normas sudarantys baudžiamosios veikos sudėtį), ir jų norėjo.
Mūsų Ukraina
Politinė idiologija
Tai dešiniųjų pažiūrų partija pasisakanti už Ukrainos euroatlantinę integraciją. Ideologijos – liberalizmas, neokonservatizmas.
Palaikymas
Ukrainos parlamento rinkimų rezultatai (2006 m.). Mūsų Ukrainos rezultatai apylinkėse: thumb|center|460px
Nuorodos
Meidän Ukrainamme
Žuvęs mūšyje
thumb|right|225px|Amerikiečių karių kapinės [[Normandija|Normandijoje (Prancūzija)]] Žuvęs mūšyje (KIA) – žuvęs nuo priešo ginklų poveikio, draugiškos ugnies ir kitų veiksnių kautynėse. Tai kategorija karinių nuostolių klasifikacijoje. Apibūdinimas žuvęs mūšyje naudojamas tiek priešakinės linijos kariams, tiek visiems kitiems kombatantams.
Laučynės kraštovaizdžio draustinis
Laučynės kraštovaizdžio draustinis – valstybinis kraštovaizdžio draustinis Kėdainių rajono pietvakariuose, Josvainių seniūnijoje. Apima didelę dalį Šaravų miško. Šiauriniu ir rytiniu draustinio pakraščiu teka Žvaranta (Aluonos baseinas, Žąsino kairysis intakas). Draustinis įkurtas 1992 m. Jo tikslas – apsaugoti būdingą moreninės Nevėžio lygumos kraštovaizdį. Vyrauja mišrieji miškai su liepų ir skroblų medynais. Upelio pakrantėse auga meškiniai česnakai (Allium ursinum), medžių kamienais vyniojasi gebenės lipikės (Hedera helix). Iš saugomų paukščių draustinyje peri gervės (Grus grus).
Greta draustinio ribos, Šaravų miško 43 kvartale auga gamtos paveldo objektas – Šaravų ąžuolas.
Prieškrušinė raketa
Prieškrušinių raketų naudojimas mažina žemės ūkio kultūrų nuostolius dėl krušos poveikio. Pirmieji prieškrušiniai ginklų kompleksai Rusijoje buvo sukurti 1961–1963 m. Visasąjunginiame aukštikalnių prieškrušiniame institute. Tai buvo raketų kompleksas „Oblako“ ( 'Debesis') ir artilerijos kompleksas „Elbrus“ ( "Elbrusas'). Komplekso „Oblako“ pagrindas buvo netradicinės schemos raketa, kuri po paleidimo ir suveikimo nusileidžia parašiutu. Artilerijos kompleksas naudojo specialios konstrukcijos artilerijos sviedinius.
1969 m. pirotechnines sistemas kuriančiame Taikomosios chemijos mokslinio tyrimo institute (Sergijev Posadas, Rusija) pagal Gruzijos mokslų akademijos Geofizikos instituto techninę užduotį buvo sukurta prieškrušinė raketa „Alazan“ ( 'Alazanis'), kurios veikimo spindulys yra 8 km.
Противоградовая ракета
Netiesioginė tyčia
Netiesioginė tyčia – kaltės teisėje forma. Lietuvos baudžiamoji teisė ją apibrėžia taip, kad darydamas veiką, asmuo suvokė pavojingą baudžiamosios veikos pobūdį, numatė, kad dėl jo veikimo ar neveikimo gali atsirasti padariniai (pagal atitinkamas teisės normas sudarantys baudžiamosios veikos sudėtį), ir nors jų nenorėjo, bet sąmoningai leido jiems atsirasti.
Ežeinis
Ežeinis (Echium) – agurklinių (Boraginaceae) šeimos augalų gentis, kuriai priklauso žoliniai augalai arba puskrūmiai, apaugę šiurkščiais plaukeliais. Jų lapai lancetiški, išsidėstę pražangiai. Žiedai sutelkti į suktukus.
Gentyje yra apie 60 rūšių. Lietuvoje auga viena rūšis – paprastasis ežeinis.
Specialistė
„Specialistė“ – Lietuvos, Latvijos ir Prancūzijos kino meistrų dokumentinis filmas, sukurtas 2012 m., 16 min. trukmės. „Specialistės“ nacionalinė premjera įvyko 2012 m. kovo 21 d. tarptautiniame festivalyje „Kino pavasaris“, trumpametražių filmų konkurse „Trumpas konkursas“. 2012 m. „Sidabrinės gervės“ apdovanojimuose nominuotas geriausio  trumpametražio dokumentinio filmo kategorijoje.
Režisierė Giedrė Beinoriūtė, nuo 1997 m. sukūrusi apie dešimt kino filmų, tame tarpe – „Balkono“, pelniusio 2009 m. „Sidabrinę gervę“, autorė, savo naujajame kūrinyje pasakoja apie Eglę – Lietuvos muzikos ir teatro akademijos garso režisūros studentę neregę, įrašinėjančią garsus pasakos radiofonizacijai, norinčią būti gera specialiste. Eglė mokosi toje pačioje akademijoje, kurioje dėsto ir pati režisierė. Šis filmas – tarptautinio dokumentinio projekto „15 Young by Young“ („15 jaunų apie jaunus”) dalis. Projektas vienija 15 jaunų režisierių iš buvusių 15 Sovietų Sąjungos respublikų. Kiekvienas režisierius kūrė 15 minučių dokumentinį filmą, kurio pagrindinis herojus – jaunas žmogus, gimęs kartu su Nepriklausomybės atgavimu. Projektas skiriamas Sovietų Sąjungos žlugimo 20-mečiui. „Specialistės“ siužetas neturi nieko bendro su politiniais dalykais. Tai - žvilgsnis į merginos, gimusios kartu su Nepriklausomybe, gyvenimo dieną.
Siužetas
Režisierė filme atmeta bet kokius biografinius duomenis ir kitas konkretybes, susikoncetruoja ties tuo, kaip jos herojė dirba – įrašinėja pasakos garsus, kaip ji eina per miestą. Yra ir truputis jos namų aplinkos. Eglė rodoma kaip energinga, pasitikinti specialistė, įžengusi į savo viešpatiją su garso įrašymo aparatūra, žavinti savo išskirtinumu ir tvirtu charakteriu.
Jaunutė Eglė ruošiasi tapti garso režisiere ir jau dirba konkrečius darbus. Viešumoje Eglė pasirodo su juodais akiniais ir balta lazdele. Filmo pirmuosiuose kadruose – šypsodamasi. Tai svarbu. Ji tuo metu dirba – įrašinėja miško garsus. Lyg stebuklo klausytųsi. Herojei neregei filmas, net ir šitas, apie ją pačią – ne vaizdų menas, o greičiau girdimas, jaučiamas, suvokiamas reiškinys.
Remišev Dužai
Remišev Dužai  – kaimas Lenkijos rytuose, Repkų valsčiuje, Palenkės Sokoluvo apskrityje, Mazovijos vaivadijoje. Kaimas yra apie 7 km į pietryčius nuo Palenkės Sokoluvo ir apie 93 km į rytus nuo vaivadijos centro Varšuvos. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei.
Potoka
Potoka  – kaimas Lenkijos šiaurės rytuose, Michalovo valsčiuje, Balstogės apskrityje, Palenkės vaivadijoje. Kaimas yra apie 9 km į pietvakarius nuo Michalovo ir apie 26 km į pietryčius nuo vaivadijos centro Balstogės.
Istorija
Kaimas įkurtas XVI a. amžiuje. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei. Nuo 1820 m. priklausė Hieronimovo kaimui, kurį valdė Mykolas Jeronimas Radvila. 1899 m. kaime pastatyta mokykla. 1921 m. kaime gyveno 123 žmonės. 1950 m. - 286 žmonės, 1995 m. - 69 žmonės.
The Angel and the Dark River
„The Angel and the Dark River“ – trečiasis studijinis doom metal grupės My Dying Bride albumas. Išleistas 1995 m. Tai albumas, kuriame matomas tolimesnis My Dying Bride nutolimas nuo death metal šaknų ir žymesnis doom metal tyrinėjimas bei išreiškimas. Aaron Stainthorpe visiškai atsisakė death metal būdingų vokalų, o Martin Powell violančelė ir klavišiniai yra pagrindas, aplink kurį sukurtos kitų instrumentų partijos. Tempas lėtas ir tik gretos Rick Miah būgnų partijos išsiskiria.
Aaron Stainthorpe sukurti dainų žodžiai tęsia Turn Loose the Swans pradėtas temas - religinį simblizmą ir bendravimo problemas. Aaron Stainthorpe nekart teigė, jog "Two Winters Only" yra mėgstamiausia jo daina.
Nerimdaičių apylinkė
Nerimdaičių apylinkė – Lietuvos TSR administracinis-teritorinis vienetas šiaurės vakarų Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Nevarėnų valsčiuje, 1950 m. priskirta naujam Telšių rajonui. 1954 m. prijungta dalis Petraičių apylinkės, dalis Virmėnų apylinkės ir dalis Trimėsėdžio apylinkės. 1963 m. sausio 12 d. Nerimdaičių apylinkė prijungta prie Nevarėnų apylinkės.
Burbiškės (Akmenė)
Burbiškės – kaimas Akmenės rajono savivaldybėje, 4 km nuo Papilės.
Gudžiūnai (reikšmės)
Gudžiūnais vadinamos gyvenvietės:
Marija Mondeikaitė-Kutz
Biografija
Vargonuoti mokėsi pas tėvą, o vėliau pas vienuolę Beatričę ir M. Bernardą. Gavusi stipendiją, Rosary College studijavo chemiją ir vargonavimą. Vargonuoti dar mokėsi De Paulo universiteto muzikos mokykloje pas dr. Beckerį.
Nuo 1950 m. pradėjo dalyvauti universiteto rengiamuose rečitaliuose, vėliau vargonavo bažnyčiose, koncertavo Šv. Antano lietuvių parapijos bažnyčioje ir kitose koncertų salėse. Dažnai talkino tėvui mokant chorą. Vargonuodavo „Dainavos“ meno ansambliui atliekant Č. Sasnausko kantatą „Broliai“ (1953 m.), L. van Beethoveno oratoriją „Kristus Alyvų kalne“ (1955 m.), J. Žilevičiaus kantatą „Vytautas Didysis“ (1958 m.), B. Markaičio poemą „Kančios naktis“ (1959 m.), V. Jakubėno kantatą „Mano pasaulis“ (1959 m.), Aleliuja iš G. F. Händelio oratorijos „Mesijas".
Šaltiniai
Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999.
Gelsvakaktė koata
Gelsvakaktė koata (Ateles belzebuth) – koatų (Atelidae) šeimos primatų rūšis, paplitusi Pietų Amerikoje. Sutinkama Amazonijos drėgnuosiuose miškuose Kolumbijoje, Venesueloje, Peru, Ekvadore ir Brazilijoje.
Gelsvakaktė koata turi labai ilgas, ilgesnes už liemenį, galūnes. Ant kaktos yra šviesi trikampė dėmė, būdinga šiai rūšiai. Kailis ant nugaros – nuo šviesiai rudos iki juodos spalvos, papilvėje ir ant krūtinės – nuo baltos iki šviesiai rudos spalvos. Uodegos ilgis siekia 61–88 cm. Suaugęs gyvūnas sveria 5,9–10,4 kg. Patinų kūno ilgis yra 42–50 cm, patelių – 34–59 cm. Lytiškai subręsta 4–5,5 metų amžiaus. Patelės jauniklius veda kas 2–4 metus. Jų nėštumas trunka nuo 210 iki 225 dienų. miniatiūra|250px|left|Gelsvakaktės koatos piešinys
Gyvena grupėse nuo 20 iki 40 individų. Kartais sutinkami ir pavieniai gyvūnai. Linkę gyventi medžiuose, kurių šakomis vikriai juda pasinaudodami kibia uodega ir ilgomis galūnėmis. Maisto racione vyrauja vaisiai, taip pat sėklos, lapai.
Sidabrinis kiras
Sidabrinis kiras (Larus argentatus) – kirinių (Laridae) šeimos paukštis, kuris išvaizda panašus į paprastąjį kirą, bet už jį žymiai didesnis, dar skiriasi ir snapo bei kojų spalva. Nugara ir sparnai pilki. Sparnų galai juodi su baltomis dėmėmis. Snapas geltonas su raudona dėme posnapyje. Kojos raudonos.
Kūnas 56 cm ilgio, sveria 1–1,8 kg. Jaunikliai labai panašūs į tokio pat dydžio kitų rūšių kirų jaunus paukščius. Balsas panašus į kitų kirų. Skrisdamas šaukia lyg kvatodamas „cha-ga-ga“, tupėdamas – skambiai „ijach-ijach-ijach“ arba gerkliniu „kvo-kvo“.
Minta panašiai kaip ir kiti stambūs kirai. Peri kaimyniniuose kraštuose, labiau paplitęs šiaurėje. Gyvena Šiaurės Amerikoje, Azijoje ir Europoje. Lietuvoje dažnas pajūryje traukimo metu.
The Coca-Cola Company
The Coca-Cola Company – JAV bendrovė, didžiausia pasaulyje gaiviųjų gėrimų gamintoja („Coca-Cola“, „Fanta“, „Sprite“).
Istorija
1886 m. vaistininkas Jonas Pembertonas sukūrė naują gėrimą. „Coca-Cola“ gėrimas buvo patentuotas kaip medicinos tikslais taikomas preparatas. Tais pačiais metais „Coca-Cola“ pirmą kartą pasiūlyta „Jacob“ vaistinėje. Gėrimo ekstraktas išgaunamas iš kokainmedžių lapų ir kolamedžių riešutų. Šios sudedamosios gėrimo dalies lotyniškas pavadinimas rašomas cola. Išradėjo partneris Frankas Masonas Robinsonas atkreipęs į tai dėmesį pasiūlė naujam gėrimui pavadinimą. 1891 m. visas teises už 2 300 JAV dolerių nusipirko verslininkas Asa Grigsas Kandleris. 1892 m. jis įsteigė bendrovę. 1919 m. bendrovė perleista už 25 mln. JAV dolerių Ernestui Vudrufui ir kt. investuotojams.
1940 m. Nacistinėje Vokietijoje Maksas Keitas, Vokietijos „Coca-Cola Company“ bendrovės padalinio vadovas, sukūrė pirmąjį „Fantos“ skonio gėrimą norėdamas apeiti prekių embargo iš JAV II pasaulinio karo metais. 1946 m. bendrovė įsigijo pastarąjį prekės ženklą. 1959 m. citrininis „Fantos“ gėrimas sukurtas Vokietijos padalinyje. 1961 m. JAV pristatytas kaip „Sprite“ gėrimas pradėjo konkuruoti su jau išpopuliarėjusiu „7 Up“ prekės ženklo gėrimu.
1982 m. rinkai pasiūlė „Diet Coke“. 1985 m. pirmą kartą pakeista „Coca-Cola“ formulė. Produktas, visuomenėje pavadintas „New Coke“, sukėlė vartotojų protestus JAV. Produktas, pagamintas pagal originalią formulę, buvo pervadintas „Coca-Cola Classic“ ir į rinką sugrįžo po 79 dienų. 2005 m. rinkoje pristatė „Coca-Cola Zero“.
FCV Farul Constanța
Istorija
Pastaraisiais metais žaidė Liga II, tačiau po susijungimo (2021 m.) su Vitorul klubu pateko į aukščiausią lygą ir 2021/22 m. žaidė Liga I.
2021 m. birželio mėn. FC Viitorul klubo savininkas Gheorghe Hagi bei klubo vadovas Gheorghe Popescu kartu su Farul Constanța savininku Ciprian Marica pranešė apie šių dviejų klubų susijungimą; Antros lygos klubas Farul Constanța 2021–22 perėmė vietą Liga I.
Diadumenianas
Markas Opelijus Antoninas Diadumenianas (g. 208 m. rugsėjo 14 d. – m. po 218 m. birželio 8 d.) – Romos imperatoriaus Makrino sūnus, tėvui tarnavęs 217 m. gegužę – 218 m. cezariu, o 218 m. augustu.
Diadumenianas turėjo mažai laiko pasidžiaugti savo pozicija, nes sukilo Sirijos legionai ir paskelbė Elagabalą imperatoriumi.
Kai Makrinas 218 m. birželio 8 d. buvo nugalėtas prie Antiochijos, Diadumenianas buvo nužudytas, kai bandė pabėgti pas partus.
Adolfas Večerskis
Adolfas Večerskis (g. 1949 m. rugsėjo 4 d. Kretingoje) – Lietuvos aktorius, teatro direktorius, vadybininkas ir režisierius.
Baigė aktorystės, vadybos studijas. Režisavo trylika spektaklių, suvaidino virš šimto vaidmenų teatre, televizijoje, filmuose. Buvo pirmasis privataus teatro Lietuvoje įkūrėjas, nemažai dirbo teatro ir renginių vadybos srityje. Buvęs LNDT generalinis direktorius.
Svarbesnieji vaidmenys teatre
Lietuvos valstybinis akademinis dramos teatras:
Eidininkai
Eidininkai – kaimas rytinėje Rietavo savivaldybės dalyje, 2 km į pietus nuo Tverų, prie kelio.
Istorija
Čia gyventa jau neolito amžiuje. Tai įrodo kaime rastas akmeninis kirvis keturkampe pentimi, saugomas Kauno istorijos muziejuje.
Kaimo ir dvaro gyventojai dalyvavo 1863 m. sukilime. Po sukilėlių susirėmimo su kazokais Edininkų dvarininkas buvo kazokų areštuotas.
Kaimas pokario metais nukentėjo ir nuo sovietinio teroro.
Šiuo metu ten yra agronomo, pirmosios lietuviškos žemės ūkio mokyklos direktoriaus K. O. Minicho šeimos kapas.
Šaltiniai
thumb|left|255px|K. Minicho kapavietė
Sam Smith
Samuel Frederick „Sam“ Smith (g. 1992 m. gegužės 19 d.) – britų dainininkas ir dainų autorius. Atlikėjas išgarsėjo 2012 m., kai kartu su grupe „Disclosure“ įrašė dainą „Latch“, kuri pasiekė vienuoliktąją vietą JK singlų tope. 2014 m. gegužę Sam išleido debiutinį solinį albumą „In the Lonely Hour“, kuris pasiekė pirmąją vietą Jungtinės Karalystės albumų tope. Albumo singlas „Stay with Me“ pasiekė pirmąją vietą daugybėje pasaulio šalių topų, įskaitant ir pačią Jungtinė Karalystę, taip pat antrąją vietą JAV „Billboard Hot 100“ tope.
2014 m. gruodį Smith buvo nominuotas šešiems „Grammy“ apdovanojimams – geriausio naujoko; geriausio metų įrašo, geriausios metų dainos, geriausio solo pop įrašo (daina „Stay With Me“); geriausio metų albumo ir geriausio pop albumo (albumas „In the Lonely Hour“).
Pradžia
Smith gimė Londone, Anglijoje Frederick Smith ir Kate Cassidy šeimoje. Atlikėjas dalyvavo „Youth Music Theatre UK“ programoje ir vaidino jų 2007 m. „Oh! Carol“ pastatyme. Prieš tai Smith buvo džiazo grupių narys. Kelerius metus atlikėją dainuoti ir rašyti dainas mokė džiazo atlikėjas Joanna Eden. Mokykloje vaidino muzikiniame teatre ir dainavo chore.
Proveržis (2012-2013)
2012 m. spalio 8 d. buvo išleista daina „Latch“, kurią Smith įrašė kartu su duetu „Disclosure“. Ši daina pasiekė vienuoliktąją vietą JK singlų tope. 2013 m. vasarį atlikėjas išleido „Lay Me Down“ - savo pirmąjį singlą iš debiutinio albumo. Taip pat Smith kartu su Naughty Boy įrašė dainą „La La La“. Ši daina buvo išleista 2013 m. gegužės 19 d. ir pasiekė pirmąją vietą JK singlų tope. Tais pačiais metais atlikėjas išleido savo pirmąjį extended play (EP) „Nirvana“, kuriame buvo 5 takeliai. 2013 m. lapkričio 25 d. buvo išleistas singlas „Together“, kurį Smith įrašė kartu su „Disclosure“, Nile Rodgers ir Jimmy Napes.
„In the Lonely Hour“ sėkmė (2014)
2014 m. vasario 16 d. buvo išleistas antrasis albumo singlas „Money on My Mind“. Albumas „In the Lonely Hour“ buvo išleistas 2014 m. gegužės 26 d. Atlikėjas apibūdino albumo temą kaip „meilė be atlygio“, nes, jo teigimu, atlikėjas nejautė grįžtamojo ryšio su savo buvusiais partneriais. Albumas pasiekė 1-ąją poziciją JK albumų tope ir 2-ąją poziciją JAV albumų tope. Įrašas tapo antruoju geriausiai parduodamu albumu 2014 metais JAV (pirmąją vietą užėmė Taylor Swift albumas „1989“). Jungtinėje Karalystėje albumas taip pat užėmė antrąją vietą pardavimų tope (pirmąją vietą užėmė Ed Sheeran albumas „x“).
2013 m. gruodžio 27 d. buvo išleista gyva „I've Told You Now“ versija, kuri buvo prieinama nemokamai, kaip „Amazon“ reklamos dalis. 2014 m sausio 13 d. daina „Make It To Me“ buvo prieinama nemokamai, kaip „iTunes“ reklamos dalis. Smith 2014 m. pavasarį JAV pradėjo savo pirmąjį koncertinį turą.
2015 m. atlikėjas Tom Petty pastebėjo panašumų tarp „Stay with Me“ ir jo 1989-ųjų hito „I Won't Back Down“. Atlikėjai sutarė, kad 12.5% honorarų gautų iš dainos atiteks Petty ir dainų rašytojui Jeff Lynne.
2015 m. vasarį Sam Smith laimėjo 4 Grammy apdovanojimus (geriausias naujokas, metų įrašas, pop albumas ir geriausia metų daina). Tais pačiais metais atlikėjas pasirodė „Brit Awards“ ir juose laimėjo du apdovanojimus (britų proveržio ir tarptautinės sėkmės).
2015 m. kovą „Lay Me Down“ buvo išleistas iš naujo kaip šeštasis albumo singlas, jis pasiekė 8-ąją JAV topo poziciją. Vėliau Smith įrašė naują dainos versiją, kartu su John Legend, ši versija buvo skirta „Comic Relief“ labdarai. Ši dainos versija pasiekė pirmąją vietą JK tope. 2015 m. Billboard muzikos apdovanojimuose atlikėjas gavo 3 apdovanojimus (geriausias vyras atlikėjas, geriausias naujokas, geriausias radijo dainų atlikėjas). 2015 m. liepos 27 d. buvo išleistas singlas „Omen“, kurį Smith įrašė kartu su „Disclosure“.
2015 m. rugsėjo 8 d. Smith patvirtino, kad kartu su Jimmy Napes parašė teminę filmo „Spektras“ dainą „Writing's on the Wall“. Daina buvo išleista 2015 m. rugsėjo 8 d. ir tapo pirmąją Džeimso Bondo daina, kuri pasiekė pirmąją JK topo vietą. Spalio 19 d. Smith gavo dviejų Gineso rekordų sertifikatus (vienas už pirmąją vietą tope su Džeimso Bondo daina, kitas už daugiausia savaičių JK top 10 išbuvusį albumą). 2016 m. sausį atlikėjas laimėjo auksinį gaublį už dainą „Writing's on the Wall“. Taip pat Smith už kūrinį laimėjo oskarą ir buvo nominuotas „Brit Awards“.
Asmeninis gyvenimas
2014 m. gegužę Smith viešai paskelbė, kad jis yra homoseksualus. Atlikėjas taip pat pripažino draugavęs su modeliu ir aktoriumi Jonathan Zeizel. Taip pat atlikėjas pasisako už lygias moterų teises. Interviu su „4Music“ atlikėjas taip pat pripažino turintis obsesinį-kompulsinį sutrikimą.
Ludovico Scarfiotti
thumb|right|300px|Ludovico Scarfiotti [[1964 m.]] Ludovico Scarfiotti (1933 m. spalio 18 d. – 1968 m. birželio 8 d.) – buvęs automobilių sporto lenktynininkas iš Italijos.
Prieš patekdamas į Formulę 1 1963 m. jis nugalėjo 24 val. Le Mano lenktynėse su Ferrari komanda. Vėliau jis dalyvavo 12 Formulės 1 etapų ir sugebėjo nugalėti vieneriose lenktynėse Italijoje Monzos trasoje. 1962 ir 1965 m. jis buvo paskelbtas geriausiu Italijos metų sportininku.
Scarfiotti gimė 1933 m. spalio 18 d. Turine ir nuo pat mažens buvo įtrauktas į automobilių sportą. Jo tėtis buvo vienas iš penkių asmenų, įsteigusių FIAT kompaniją.
Lietuvos inžinierių sąjunga
Lietuvos inžinierių sąjunga – Lietuvos profesinė visuomeninė organizacija inžinerinei veiklai Lietuvoje plėtoti ir koordinuoti, veikianti Vilniuje, Gedimino pr. 3-19.
Istorija
Lietuvos inžinierių sąjunga įkurta 1918 m. Kaune. Iki 1925 m. ir 1936–1940 m. veikė kaip Lietuvos inžinierių draugija, 1925–1931 m. Lietuvos inžinierių ir architektų sąjunga, 1931–1936 m. Lietuvos inžinierių sąjunga. 1936 m. turėjo apie 300 narių, 6 sekcijas (architektų, chemikų technologų, elektrotechnikų, geodezininkų, mechanikų ir statybininkų), skyrius Šiauliuose ir Klaipėdoje, nuo 1939 m. ir Vilniuje.
Nagrinėjo statybos, eismo, elektrifikavimo, durpynų naudojimo ir kitas technikos ir ekonomines problemas, svarstė standartų normas, darbo saugos problemas, teikė rekomendacijas atitinkamoms įstaigoms, rūpinosi inžinierių ir technikų rengimu. 1929–1940 m. leido žurnalą „Technika ir ūkis“.
1989 m. įvyko atkuriamasis suvažiavimas, kuriame dalyvavo ir Pasaulio lietuvių inžinierių ir architektų sąjungos, įkurtos 1951 m. Niujorke, prezidentas Albertas Jonas Kerelis.
Veikla
Svarbiausias tikslas – nacionalinių ūkio programų ir tam tikrų jo šakų plėtros strategijos kūrimas. Skatina sparčiau plėtoti žinių ekonomiką, kurti pilietinę ir informacinę visuomenę. Rengia forumus ir konferencijas. Su Lietuvos mokslų akademija leidžia žurnalą „Mokslas ir technika“ (eina nuo 1959 m.). Bendradarbiauja svarstant aktualius Lietuvai projektus su Lenkijos mokslinių-techninių draugijų federacija dėl elektros tilto, geležinkelio tiesimo, atsinaujinančios energetikos problemų, su Vokietijos inžinierių rūmais. Nuo 1998 m. Europos šalių Inžinierių sąjungos narė.
2008 m. turėjo apie 1000 narių – mechanikų, elektrotechnikų, energetikų, statybininkų, aviatorių. Sąjungai priklauso 10 inžinierių asociacijų, susikūrusių pagal inžinerinės veiklos profilį – elektros energetikos, šilumos energetikos, žemės ūkio technikos, aviacinės technikos. daug prisidėjo rengiant Lietuvos, kaip nepriklausomos valstybės, strategiją.
Kalcio oksidas
Kalcio oksidas, CaO, negesintos kalkės – kalcio junginys su deguonimi. Bespalviai kristalai, techniškasis kalcio oksidas – balti purūs milteliai. Reaguodamas su vandeniu, sudaro kalcio hidroksidą ir išskiria daug šilumos. Gaunamas degant klintis ar kreidą. Vartojamas gesintoms kalkėms, kalcio karbidui gauti, stiklo, sintetinio kaučiuko gamyboje, metalurgijoje, žemės ūkyje.
Poveikis žmogui
Kalcio oksidas patekęs ant žmogaus odos ją nudegina, o jo dulkės dirgina kvėpavimo takų gleivinę.
Pulkas (Michalovo valsčius)
Pulkas  – kolonija Lenkijos šiaurės rytuose, Michalovo valsčiuje, Balstogės apskrityje, Palenkės vaivadijoje. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei.
These Streets
These Streets – debiutinis škotų atlikėjo ir dainų autoriaus Paolo Nutini studijinis albumas, išleistas 2006 m. liepos 17 d. Albumas pasiekė trečiąją vietą Jungtinės Karalystės albumų reitinge, o pristatomasis singlas „Last Request“ – penktąją vietą singlų reitinge. 2013 m. liepos mėnesio duomenimis, Jungtinėje Karalystėje parduota per 1,5 milijono albumo kopijų ir jis tapęs penkiskart platininiu.
Ikarus 263
thumb|250px|Triduris Ikarus 263 Rusijoje
Ikarus 263 – Vengrijos gamyklos „Ikarus“ 1985–1998 m. gamintas miesto ir priemiesčio autobusų modelis. Per gaminimo laikotarpį išleistos 4 modifikacijos. Daugiausia naudoti Rytų Europoje (Vengrijoje, VDR), nuo 1989 m. pasiekė TSRS.
Įprastos modifikacijos Ikarus 253 yra 2 arba 3 durų („vartų“ tipo arba „širmos“ tipo), 11,94 m ilgio, 2,5 m pločio, 5,84 m bazinio aukščio, sveria 8,7 t (pilnoje apkrovoje – 18,7 t). Autobusą varo dyzelinis variklis RÁBA-M.A.N. D2156 HM6U, 6 cilindrų, 220–258 AG, 10,35 cm³ darbinio tūrio, 100 km sunaudoja 28,5 l kuro. Standartinė talpa – 20–24 sėdimos vietos. Gali išvystyti maksimalų ~107-122 km/h greitį.
Ikarus 263 yra patobulintas Ikarus 260 variantas – metru ilgesnis, su papildomu langu, variklis perkeltas tarp ašių, sumažintas sėdimų vietų skaičius.
Birželio 4
Birželio 4 yra 155-a metų diena pagal Grigaliaus kalendorių (keliamaisiais metais – 156-a). Nuo šios dienos iki metų galo lieka 210 dienų.
Vardadieniai
Pranciškus – Dausprungas – Deimena – Kornelijus – Vincentas – Vincė – Vincenta
Sungailai
Sungailai – kaimas rytinėje Rietavo savivaldybės dalyje, 1 km į pietus nuo Tverų. Pro kaimą eina vieškelis, atsišakoja kelias į Stirbiškę (RK3212). Rytiniu pakraščiu teka Laukės intakas Navada.
Kaimo pietuose, pamiškėje yra Tverų žydų žudynių vieta ir kapas (palaidoti 8 žydai, nužudyti 1944 m. liepos 23 d.).
Mitkaičių apylinkė
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Nevarėnų valsčiuje, 1950 m. priskirta naujam Telšių rajonui. 1954 m. prijungta dalis Trimėsėdžio apylinkės. 1963 m. sausio 12 d. Mitkaičių apylinkė prijungta prie Nevarėnų apylinkės.
Remišev Malai
Remišev Malai  – kaimas Lenkijos rytuose, Repkų valsčiuje, Palenkės Sokoluvo apskrityje, Mazovijos vaivadijoje. Kaimas yra apie 8 km į rytus nuo Palenkės Sokoluvo ir apie 94 km į rytus nuo vaivadijos centro Varšuvos. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei.
Thomas Müller
Tomas Miuleris (g. 1989 m. rugsėjo 13 d.) – Vokietijos futbolininkas (puolėjas arba atakuojantis saugas), žaidžiantis Miuncheno „Bayern“ klube ir Vokietijos futbolo rinktinėje. Su rinktine žaidė 2010-ųjų pasaulio futbolo čempionate, užėmė trečiąją vietą, ir įmušęs penkis įvarčius tapo rezultatyviausiu čempionato žaidėju. Be jo tiek pat įvarčių įmušė Diego Forlan, David Villa ir Wesley Sneijder, tačiau Miuleris atliko daugiau už juos rezultatyvių perdavimų. Šiame čempionate buvo išrinktas geriausiu jaunuoju žaidėju.
Tomas Miuleris 2012–13 m. sezone kartu su Miuncheno Bayern komanda laimėjo tris titulus – Vokietijos čempionatą, Vokietijos taurę ir UEFA Čempionų lygą bei pelnė 23 įvarčius.
2014 m. pasaulio futbolo čempionate Tomas Miuleris pelnė penkis įvarčius, su komanda tapo pasaulio čempionu, ir laimėjo sidabrinį batelį kiaip antras rezultatyviausias turnyro žaidėjas. Tomas Miuleris yra daugiausiai tarp Vokietijos futbolo žaidėjų laimėjęs įvairių apdovanojimų (29)
Povilas Žadeikis
Povilas Žadeikis (1887 m. kovo 26 d. Parešketyje, Varnių valsčius – 1957 m. gegužės 11 d. Vašingtone, JAV) – Lietuvos diplomatas, politikas, savanoris.
Biografija
Baigęs Palangos progimnaziją, 1907 m. įstojo į Mintaujos gimnaziją. 1912 m. baigė Sankt Peterburgo universiteto Chemijos fakultetą.
Atliko karo prievolę, bet prasidėjus Pirmajam pasauliniam karui, vėl buvo mobilizuotas į Rusijos kariuomenę. Baigęs kursus tapo korpuso radijo ryšio viršininku Serpuchove. Vėliau nusprendė pasitraukti iš kariuomenės ir iki 1918 m. pabaigos dirbo Lietuvos Tarybos repatriacijos komiteto sekretoriumi Petrograde.
1918 m. grįžo į Lietuvą ir stojo į savanorius. Kaune organizavo elektrotechnikos batalioną. Po nepriklausomybės karų nuo 1919 m. rugpjūčio 21 d. laikinai ėjo IV ministrų kabineto krašto apsaugos ministro pareigas. Vėliau dirbo Lietuvos misijos nariu ir kariniu įgaliotiniu JAV (1920–1921). Vėliau buvo karinės misijos narys Prancūzijoje.
Nuo 1923 m. Lietuvos konsulas JAV. 1928 m. tapo Lietuvos valstybės konsulu Niujorke. 1935 m. paskirtas Lietuvos Respublikos nepaprastuoju pasiuntiniu ir įgaliotuoju ministru Vašingtone. Pareigose dirbo iki mirties. Brolis – Pranciškus Žadeikis.
Turėjo pulkininko leitenanto laipsnį. Yra parašęs keletą knygų.